Participarea OLAF la JIT asupra căreia s-a convenit între autoritățile judiciare competente din [statele membre] la [data] OLAF1 participă JIT în calitatea de furnizor de asistență, de expertiză și de coordonare (dacă se convine astfel). Această participare are loc în condițiile prevăzute în prezentul aranjament și astfel cum se prevede în instrumentele aplicabile ale UE. Participanți Următoarele persoane participă la JIT din partea OLAF: Nume Funcție OLAF notifică în scris celorlalte părți ale JIT orice adăugare sau eliminare de pe lista de persoane de mai sus. Aranjamente specifice referitoare la participarea OLAF 1. Principiile participării 1.1. Personalul OLAF care participă la JIT furnizează asistență pentru strângerea probelor și oferă expertiză membrilor echipei în conformitate cu legislația privind OLAF și cu dreptul intern al statului membru în care intervine echipa. 1.2. Personalul OLAF care participă la JIT își desfășoară activitatea conform orientărilor oferite de conducătorul (conducătorii) echipei, astfel cum este (sunt) desemnat (desemnați) la punctul [a se introduce punctul relevant] din acord – „Conducătorii JIT”, și furnizează asistența și expertiza necesară pentru a realiza obiectivele și scopul JIT, astfel cum au fost definite de conducătorul (conducătorii) echipei. 1.3. Personalul OLAF are dreptul de a nu îndeplini sarcini despre care consideră că încalcă obligațiile care îi revin în temeiul legislației privind OLAF. Într-un astfel de caz, membrul personalului OLAF îl informează despre acest lucru pe directorul-general al OLAF sau pe reprezentantul acestuia. OLAF se consultă cu conducătorul (conducătorii) echipei în vederea găsirii unei soluții satisfăcătoare pentru toate părțile. 1.4. Personalul OLAF care participă la JIT nu adoptă măsuri coercitive. Cu toate acestea, personalul participant al OLAF poate fi prezent, sub coordonarea conducătorului (conducătorilor) echipei, la activitățile operaționale ale JIT pentru a oferi consiliere și asistență la fața locului membrilor echipei care execută măsuri coercitive, cu condiția să nu existe constrângeri juridice la nivel național în locul în care intervine echipa. 2. Tip de asistență 2.1. Personalul participant al OLAF oferă gama completă de servicii de asistență ale OLAF, în conformitate cu legislația privind OLAF, în măsura în care se solicită sau este necesar. Aceasta cuprinde oferirea de asistență operațională și tehnică și de expertiză pentru anchetele penale și furnizarea de informații, inclusiv de date criminalistice și de rapoarte analitice, precum și verificarea acestora. 2.2. Personalul OLAF care participă la JIT poate oferi asistență pentru toate activitățile, în special oferind sprijin administrativ, de documentare și logistic, sprijin strategic, tehnic și criminalistic, expertiză tactică și operațională și consiliere membrilor JIT, după cum solicită conducătorul (conducătorii) echipei. 3. Accesul la sistemele OLAF de prelucrare a informațiilor 3.1. Personalul OLAF poate fi în legătură directă cu membrii JIT și poate furniza membrilor și membrilor detașați ai JIT, în conformitate cu legislația privind OLAF, informații din dosarele relevante din sistemul OLAF de gestionare a cazurilor. Trebuie respectate condițiile și restricțiile privind utilizarea acestor informații. 3.2. Informațiile obținute de membrii personalului OLAF în timp ce fac parte din JIT pot fi incluse, cu acordul și sub responsabilitatea statului membru care a furnizat informațiile, în dosarele relevante ale sistemului OLAF de gestionare a cazurilor. 4. Costuri și echipamente 4.1. Statul membru în care se desfășoară măsurile de anchetă răspunde de furnizarea echipamentului tehnic (echipament pentru birouri, cazare, telecomunicații etc.) necesar pentru îndeplinirea sarcinilor și suportă costurile ocazionate. Respectivul stat membru asigură de asemenea echipament de comunicare pentru birouri și alte echipamente tehnice necesare pentru schimbul (criptat) de date. Costurile sunt suportate de statul membru în cauză. 4.2. OLAF acoperă costurile ocazionate de participarea personalului OLAF la JIT. Data/Semnătura 1 Astfel cum prevede Decizia 1999/352/CE, CECO, Euratom a Comisiei din 28 aprilie 1999 de instituire a Oficiului European de Luptă Antifraudă (OLAF), modificată ultima dată prin Decizia (UE) 2015/512 a Comisiei din 25 martie 2015, și în temeiul mandatului instituit prin Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și prin Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (denumite în continuare „legislația privind OLAF”).